7. 11. 92 De Europæiske Fællesskabers Tidende Nr. L 322/7 KOMMISSIONENS FORORDNING (EØF) Nr. 3241/92 af 6. november 1992 om frigivelse af sikkerhed, der er stillet for importlicenser for svinekød i henhold til forordning (EØF) nr. 564/92 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, . under henvisning til Rådets forordning (EØF) nr. 519/92 af 27. februar 1992 om visse gennemførelsesbestemmelser til interimsaftalen mellem Det Europæiske Økonomiske Fællesskab og Det Europæiske Kul- og Stålfællesskab på den ene side og Republikken Ungarn på den anden side om handel og handelsanliggender (?), særlig artikel 1, og ud fra følgende betragtninger : Ved Kommissionens forordning (EØF) nr. 564/92 (?) er der fastsat gennemførelsesbestemmelser for anvendelse i svinekødssektoren af den ordning, der er fastsat i inte- rimsaftalen mellem Fællesskabet og Republikken Ungarn ; importørerne i Fællesskabet indgav deres ansøgninger om importlicens for perioden fra den 1. juli til den 30. september 1992 i løbet af de ti første dage af juli 1992; på dette tidspunkt blev svinekødsmarkedet i Ungarn forsynet regelmæssigt og tilfredsstillende ; impor- tørerne var således overbevist om, at denne situation ville forblive uvændret i de kommende måneder, så de kunne opfylde de forpligtelser, der fulgte af importlicenserne, som blev udstedt den 23. juli 1992; i løbet af nævnte periode blev der knaphed på svinekød i Ungarn, hvilket navnlig skyldtes en usædvanlig stærk tørke, der i betydelig grad formindskede forekomsten af produkter til svinefoder; endvidere er uligevægten mellem produktion og efterspørgsel blevet øget, fordi Ungarn for nylig har måttet træffe dyresundhedsmæssige foranstaltninger over for visse nabotredjelande i form af forbud mod indførsel fra disse lande ; på grund af disse uforudsete begivenheder har importørerne i Fællesskabet ikke kunnet forsyne sig på det ungarske marked indtil den fulde mængde, der er anført i importlicenserne ; det er derfor nødvendigt at fastsætte, at de i artikel 6 i forordning (EØF) nr. 564/92 nævnte sikkerheder frigives for importlicenser, der ikke er udnyttet ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Svinekød — UDSTEDT FØLGENDE FORORDNING: Artikel 1 De sikkerheder, der er stillet for de importlicenser, som blev udstedt den 23. juli 1992 for produkter i gruppe nr. 1, 2, 3 og 4 i bilag I til forordning (EØF) nr. 564/92, men for hvilke importforpligtelserne ikke er blevet opfyldt inden gyldighedsperiodens udløb, frigives. Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 6. november 1992. () EFT nr. L 56 () EFT nr. L 61 RR 29. 2. 1992, s. 6. 6. 3. 1992, s. 9. På Kommissionens vegne Ray MAC SHARRY Medlem af Kommissionen